תוכנית הגבולות החדשים

תוכנית הגבולות החדשים (באנגלית: New Frontiers program) היא תוכנית של נאס"א לחקר לא-מאויש של מערכת השמש על ידי חלליות וגשושיות למשימות מחקר בעלות בינונית. התוכנית היא המשך לתוכנית דיסקברי, שכללה גם היא משימות דומות. תוכנית הגבולות החדשים מהווה אחת משלוש תוכניות המנוהלות במשרד התוכנית למשימות פלנטריות. ערך מורחב – ניו הורייזונס הגשושית ניו הורייזונס (באנגלית: New Horizons, אופקים חדשים) ששוגרה ב-19 בינואר 2006, חלפה על פני כוכב הלכת הננסי פלוטו ביולי 2015 וירחיו כארון, ניקס והידרה וביצעה צילומים של גרמי שמים אלו. ב-1 בינואר 2019 הגשושית חלפה על פני גוף בחגורת קויפר בעל קוטר של 30–45 קילומטר בשם 486958 ארוקות'. ערך מורחב – ג'ונו (גשושית) ג'ונו (באנגלית: Juno), היא גשושית לחקר כוכב הלכת צדק. ג'ונו שוגרה ב-5 באוגוסט 2011. הגשושית הקודמת שחקרה את צדק, גלילאו גילתה ממצאים רבים על האטמוספירה העליונה של צדק. אולם, מחקר נוסף של צדק חשוב לא רק להבנה עמוקה יותר של כוכב הלכת, אלא גם להבנת היווצרות מערכת השמש והיווצרות כוכבי-לכת באופן כללי, גם מחוץ למערכת השמש. תפקידה של ג'ונו הוא לחקור את צדק בנושאים הבאים: הבנת מאפייני המבנה של צדק, וקביעת המסה והגודל של הגלעין של צדק וחקירת השדה המגנטי והכבידתי שלו מדידת מרכיבי האטמוספירה של צדק חקירת המבנה התלת-ממדי של המגנטוספירה של צדק (האזור של השדה המגנטי סביב צדק) חקר הקטבים של צדק, לשם כך, מסלולה של ג'ונו הוא מסלול קוטבי ערך מורחב – אוסיריס-רקס אוסיריס-רקס (באנגלית: OSIRIS-REx) היא גשושית של נאס"א לחקר האסטרואיד קרוב הארץ 101955 בֵּנוּ, איסוף דגימה ממנו והחזרתה לכדור הארץ. המשימה שוגרה ב-8 בספטמבר 2016, וצפויה להגיע לאסטרואיד במהלך 2018, להקיפו ולחקור אותו לתקופה של כשנה שבסיומה תאסוף ממנו דגימה באמצעות זרוע רובוטית, ותחזיר אותה בקפסולה (בדומה לגשושית סטארדאסט) לכדור הארץ בשנת 2023. המשימה נועדה לחקור את השלבים הראשונים של היווצרות מערכת השמש וכוכבי הלכת, והמקור לתרכובות אורגניות החיוניות לקיום חיים. דרגונפליי (נחתת-רחפן) (אנ') (באנגלית: Dragonfly בעברית: שפירית) - היא נחתת-רחפן לטיטאן הירח של שבתאי, שתנוע על פני השטח באמצעות תצורה כפולה של זוג רוטורים מרובעים. הרחפן הוא מסוג קוואדקופטר כפול של ארבעה רוטורים עליונים וארבעה רוטורים תחתונים בדומה לשפירית שתוכל לנחות ולדלג למספר אתרים. נאס"א הכריזה ב – 29 ביוני 2019 על הזכייה במשימת דרגונפליי, שנבחרה מתוך שתים עשרה הצעות שהוגשו לנאס"א לתוכנית הגבולות החדשים. דרגונפליי תשוגר בשנת 2027 וצפויה להגיע לירח טיטאן בשנת 2036. המשימה מיועדת לחקור מספר רב של אתרים גאולוגיים שונים בטיטאן, שיתפרסו על מרחקים של מאות קילומטרים ותוכל לענות של שאלות בסיסיות שנותרו ממשימת קאסיני-הויגנס לגבי הירח טיטאן. דרגונפליי תוכל לבצע מספר סוגי מדידות מפורטות של האטמוספירה, פני השטח ומבנהו הפנימי של טיטאן. הנחתת-רחפן מתוכננת להפיק חשמל מהחום שנפלט מחומר רדיואקטיבי של גנרטור רדיואיזוטופי תרמואלקטרי, תוכל לפעול באופן אוטונומי כמעט לגמרי ולתקשר עם כדור הארץ באופן ישיר. המעבדה לפיזיקה יישומית באוניברסיטת ג'ונס הופקינס אחראית לתכנון ובניית דרגונפליי ביחד עם שותפים נוספים. נכון למאי 2021, נאס"א מתכננת לשחרר את הכרזת משימת גבולות חדשים 5, בשנת 2024. ונוס אין-סיטו אקספלורר (באנגלית: Venus In Situ Explorer), היא משימה מוצעת לחקר כוכב הלכת נוגה, במסגרתה תשוגר גשושית שתנחת על כוכב הלכת, תחקור את מבנה פני השטח שלו ותמדוד את המינרלוגיה ומרכיבי פני השטח של נוגה. TiME - היא צוללת לחקר הירח טיטאן שתחקור את הימים והאגמים בטיטאן, מירחי שבתאי. מדיה וקבצים בנושא תוכנית הגבולות החדשים בוויקישיתוף אתר תוכנית משימות גבולות חדשים, באתר נאס"א (באנגלית) אתר משרד התוכנית למשימות פלנטריות, באתר נאס"א (באנגלית) אליסף קוסמן, ‏איזו חללית תירש את קאסיני בחקר סודות שבתאי וירחיו?, באתר "הידען", 28 בספטמבר 2017 אבי בליזובסקי, נאס"א תשגר רחפן לחפש חיים בטיטאן, באתר "הידען", 1 ביולי 2019 Tricia Talbert, Dragonfly Launch Moved to 2027, nasa.gov, Sep 25, 2020 Johns Hopkins, Applied Physics Laboratory (APL), Destination: Titan, June 27, 2019 Tricia Talbert, NASA Moves New Frontiers 5 Call to No Earlier Than 2024, nasa.gov, May 12, 2021